(41) Keskkonnasäästlikkuse kriteeriumid on tõhusad üksnes siis, kui tänu neile muutub turuosaliste käitumine. Turuosalised muudavad oma käitumist ainult juhul, kui kriteeriumidele  vastavat   energia saamiseks kasutatavat biomassi  müüakse kõrgema hinnaga kui kriteeriumidele mittevastavaid kütuseid.  Kriteeriumidele vastavuse kontrollimisel kasutatava massibilansimeetodi kohaselt on olemas konkreetne seos kriteeriumidele  vastava energia saamiseks kasutatava biomassi  tootmise ning  energia saamiseks kasutatava biomassi  tarbimise vahel ühenduses, mis tagab asjakohase tasakaalu pakkumise ja nõudluse vahel ning kõrgema hinna, kui see on süsteemides, kus selline seos puudub. Selleks et  keskkonnasäästlikkuse kriteeriumidele  vastavat energia saamiseks kasutatavat biomassi  saaks müüa kõrgema hinnaga ning et säilitada süsteemi terviklikkus ja vältida samal ajal tarbetut koormust tööstusele, tuleks kriteeriumidele vastavuse kontrollimiseks kasutada massibilansisüsteemi. Tuleks läbi vaadata ka muud kontrollimeetodid.